Document ID: 32014D0643

POLIITIKA- JA JULGEOLEKUKOMITEE OTSUS EUCAP SAHEL NIGER/3/2014,
24. juuli 2014,
Nigeris läbiviidava Euroopa Liidu ÜJKP missiooni (EUCAP Sahel Niger) juhi volituste pikendamise kohta
(2014/643/ÜVJP)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artikli 38 kolmandat lõiku,
võttes arvesse nõukogu 16. juuli 2012. aasta otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger), (1) eriti selle artikli 9 lõiget 1,
ning arvestades järgmist:
(1)
Poliitika- ja julgeolekukomitee on otsuse 2012/392/ÜVJP artikli 9 lõike 1 kohaselt volitatud tegema kooskõlas aluslepingu artikliga 38 asjakohaseid otsuseid missiooni EUCAP Sahel Niger poliitilise kontrolli ja strateegilise juhtimise kohta, sealhulgas eelkõige võtma vastu otsuse missiooni juhi ametisse nimetamise kohta.
(2)
Poliitika- ja julgeolekukomitee võttis 6. mail 2014 vastu otsuse EUCAP Sahel Niger/2/2014, (2) millega nimetatakse Filip DE CEUNINCK missiooni EUCAP Sahel Niger juhiks alates 6. maist 2014 kuni 15. juulini 2014.
(3)
Nõukogu võttis 22. juulil 2014 vastu otsuse 2014/482/ÜVJP, (3) millega pikendati missiooni EUCAP Sahel Niger mandaati 16. juulist 2014 kuni 15. juulini 2016.
(4)
Liidu välisasjade ja julgeolekupoliitika kõrge esindaja on teinud ettepaneku pikendada Filip DE CEUNINCKi volitusi missiooni EUCAP Sahel Niger juhina alates 16. juulist 2014 kuni 15. juulini 2015,
ON VASTU VÕTNUD KÄESOLEVA OTSUSE:
Artikkel 1
Filip DE CEUNINCKi volitusi Nigeris läbiviidava Euroopa Liidu ÜJKP missiooni (EUCAP Sahel Niger) juhina pikendatakse kuni 15. juulini 2015.
Artikkel 2
Käesolev otsus jõustub selle vastuvõtmise kuupäeval.
Seda kohaldatakse alates 16. juulist 2014.
Brüssel, 24. juuli 2014

Labels: 18
15